# Vedlegg 2: Utdanningslederprogrammet ved UiO 2021 (ULP7)

Informasjon til potensielle deltakere

*Utdanningslederprogrammet ved Universitetet i Oslo (UiO) er et lederutviklingsprogram for faglige og administrative utdanningsledere med ansvar for ett eller flere studieprogram eller emnegrupper med særlig stort koordineringsbehov. Programmet tilbys i 2021 for sjuende gang og så langt har over 170 utdanningsledere fra hele landet deltatt.*

**Tid og sted**Programmet i 2021 omfatter 3 samlinger og 1 digitalt møte på til sammen 7 arbeidsdager:

1. samling: 19.-21. april 2021

Digital samling: 9. juni 2021, fra kl. 10-12

2. samling: 15.-16. september 2021

3. samling: 1.-2. november 2021

Alle samlingene er med overnatting og finner sted på et hotell/konferansesenter i Osloområdet (informasjon om eksakt sted kommer).

NB: Alle samlinger vil være i henhold til gjeldende smittevernregler og vi tar forbehold om at det kan oppstå behov for å utsette eller avlyse samlinger.

**Målgruppe og krav til deltakerne**

* Målgruppen for programmet er operative vitenskapelige eller administrative utdanningsledere som ved kursstart har ansvar for ett eller flere studieprogram eller emnegrupper med særlig stort koordineringsbehov.
* Eksempler på aktuelle roller/funksjoner er programledere, programrådsledere, studieledere, semesterledere, studiekoordinatorer og undervisnings-/utdanningsledere, både på institutt- og fakultetsnivå.
* Programmet har 40 plasser. Inntil 15 plasser kan benyttes av administrative utdanningsledere og inntil 15 plasser er også åpne for søkere fra andre institusjoner enn UiO.
* Personlig motivasjon ut fra egne og enhetens behov er viktig for deltakelse.
* Godt læringsutbytte forutsetter aktiv deltakelse under alle samlingene. Mellom samlingene arbeider deltakerne med en avgrenset/konkret oppgave knyttet til egen lederhverdag som forberedelse til neste samling.
* Det forutsettes at deltakere kan delta alle 7 dagene av programmet.

**Mål for programmet**

Utdanningslederprogrammet legger til rette for at deltakerne skal få stort personlig utbytte av å delta. Programmet skal stimulere deltakernes arbeid med å bygge gode utdanningsmiljøer og tilrettelegge gode rammevilkår for undervisning og samarbeid mellom administrasjon, studenter og fagmiljøene.

Detaljerte program og læringsmål utarbeides for hver samling.

**Programinnhold og metodikk**

Hovedtemaer og tematisk rekkefølge i utdanningslederprogrammet ved UiO er som følger:

* God utdanningsledelse
	+ Rammevilkår og organisering
	+ Ulike utdanningslederroller
	+ Påvirkning – uformell/formell rolle
	+ Kjønn og kultur
	+ Ledelse i akademia
* Meg som utdanningsleder
	+ Min ledelsesstil: refleksjoner og utvikling
	+ Min lederrolle
	+ Møteledelse
* Mitt handlingsrom og hvordan bruker jeg det?
	+ Å skape utvikling og endring
	+ Kommunikasjon
	+ Påvirke rammebetingelser

Programmet vektlegger refleksiv praksis i egen ledelse og at deltakerne skal lære av og inspirere hverandre. Det legges derfor stor vekt på erfaringsutveksling og øvelser i læringsgrupper. Deltakerne har fast tilhørighet i en læringsgruppe som fasiliteres av programteamet. Det kreves engasjement fra deltakernes side både før, under og mellom kursets fellesaktiviteter.

**Kursledelse**

UiOs programteam er ansvarlig for programmet.

Det benyttes både eksterne og interne programledere.

**Kursavgift**

Deltakeravgiften er i 2021 NOK 15000 for deltakere fra UiO. For eksterne deltakere er avgiften NOK 43000. Deltakeravgiften dekker overnatting mellom de oppsatte kursdagene. Utgifter til eventuelle overnattinger i for- eller etterkant av programmet dekkes ikke av kursavgiften.

Betalingsinformasjon skal inkluderes i søknadsskjemaet. Relevant enhet er forventet å dekke deltakeravgiften for egen/egne deltakere.

**Søknads- og opptaksprosess**

* Potensielle deltakere fremmer sin søknad/interesse gjennom leder ved egen enhet ved UiO (institutt/fakultet) eller ved ekstern institusjon innen den fristen enheten har satt. Søknadsskjema skal benyttes.
* Søknadsskjemaer skal legges inn samlet fra hvert fakultet/ekstern institusjon i ephorte på sak 2020/11605 (eller ev. sendes til lederprogram-af@admin.uio.no) **innen 1. februar 2021.** NB: Vær oppmerksom på at din enhet kan ha satt en tidligere intern frist.
* Programteamet ved UiO foretar opptak til programmet. Erfaringsmessig blir deltakerutbyttet best når det samles ledere med forskjellig bakgrunn med hensyn til erfaringer, fagmiljø og fagområder. Ved opptak tas det derfor hensyn til at deltakergruppen samlet sett skal få god bredde i sammensetningen.
* Deltakere som får plass på programmet vil motta en bekreftelse i midten av februar og vil da bli invitert til en individuell forhåndssamtale (ca. 35-40 minutter). Forhåndssamtalen brukes som gjensidig forventningsavklaring og som forberedelse til oppstart av programmet.

Med vennlig hilsen

ULP7 Programteamet

**Utdanningslederprogrammet ved UiO 2021 (ULP7)

Søknadsskjema**

# *Alle rader må fylles ut og opplysninger om nåværende og tidligere utdanningslederoppgaver/funksjon er særdeles viktig for vurdering av søknaden*.

Skjemaet kan lastes ned fra: <https://www.uio.no/for-ansatte/kompetanse/lederutvikling/utdanningslederprogram/ulp7-soknadsskjema.doc>

**Alle felt er obligatoriske**

|  |  |
| --- | --- |
| Navn |  |
| Stilling |  |
| Institusjon (inkl. fakultet/institutt/annen enhet) |  |
| E-post |  |
| Telefon |  |
| Kontoradresse |  |
| Nåværende utdanningslederfunksjon |  |
| Tidligere funksjon(er) som utdanningsleder |  |
| Motivasjon for å delta på ULP7 |  |
| Jeg, …………………………………………………………………………., bekrefter herved at jeg kan delta på alle tre samlinger. (Fyll inn fullt navn som bekreftelse) |

 **Betalingsinformasjon**

|  |  |
| --- | --- |
| For UiO deltakere oppgis | Stedkode/prosjekt/tiltak: Navn på økonomikonsulent: |
| For eksterne deltakere oppgis fullstendig fakturainformasjon (inkl adresse/kontaktpunkt til fakturamottak og evt referanse som skal påføres fakturaen) |  |